случай те трябва да бъдат попълнени с черно мастило и с главни печатни букви.
 4. Всяко удостоверение носи индивидуален пореден номер, след който се посочва името на държавата, която го е издала.
 Копията имат същия сериен номер и същото име на държава като оригинала.
 5. Определението за сушено обезкостено месо, посочено в член 1, параграф 3, се изписва ясно в удостоверението.
 6. Удостоверението е валидно само ако е надлежно подпечатано от издаващия го орган, фигуриращ в списъка на приложение III.
 Удостоверението е надлежно подпечатано, когато има посочени място и дата на издаване и когато са поставени печатът на издаващия орган и подписът на лицето или лицата, упълномощени да го подписват.
 Член 4
 1. Даден издаващ орган може да фигурира в списъка от приложение III, ако:
 а)
 е признат като такъв от Швейцария;
 б)
 се задължи да провери вписванията в удостоверенията за автентичност;
 в)
 се задължи да представя на Комисията, най-малко веднъж седмично, всички полезни сведения, които биха позволили да се сверят вписванията в удостоверенията за автентичност, включително номера на удостоверението, износителя, получателя, държавата на местоназначение, продукта, нетното тегло, датата и подписа.
 2. Списъкът в приложение III може да бъде изменен от Комисията, когато условието, посочено в параграф 1, буква а), престане да се изпълнява или когато издаващият орган не изпълни някое от задълженията си.
 Член 5
 Сертификатите за автентичност и лицензиите за внос са валидни за срок три месеца от датата на тяхното издаване.
 Член 6
 Разпоредбите на Регламент (ЕО) No 376/2008, Регламент (ЕО) No 382/2008 и глава III от Регламент (ЕО) No 1301/2006 на Комисията (8) се прилагат с изключение на случаите, когато в настоящия регламент е предвидено нещо друго.
 Член 7
 Властите на Швейцария предават на Комисията спесимени от печатите, използвани от швейцарските издаващи органи, имената и подписите на лицата, упълномощени да подписват удостоверенията за автентичност. Всяка последваща промяна в печатите или имената също се съобщава на Комисията в най-кратки срокове. Комисията съобщава тези сведения на компетентните органи на държавите-членки.
 Член 8
 1. Чрез дерогация от член 11, параграф 1, втора алинея от Регламент (ЕО) No 1301/2006 държавите-членки съобщават на Комисията:
 а)
 най-късно до 28 февруари след края на всеки период на тарифната квота за внос количествата продукти, включително липсата на данни, за които са били издадени лицензии за внос през предшестващия период на тарифната квота за внос;
 б)
 най-късно до 30 април след края на всеки период на тарифната квота за внос количествата продукти, включително съобщенията за липса на данни, обхванати от неизползвани или частично използвани лицензии за внос и съответстващи на разликата между количествата, вписани на гърба на лицензиите за внос, и количествата, за които те са били издадени.
 2. В съответствие с член 4 от Регламент (ЕО) No 1301/2006 държавите-членки уведомяват Комисията за данните, отнасящи се за количествата продукти, допуснати за свободно обращение.
 3. Уведомленията, посочени в параграф 1, се извършват в съответствие с Регламент (ЕО) No 792/2009 на Комисията (9), като се използват категориите продукти, посочени в приложение V към Регламент (ЕО) No 382/2008.
 Член 9
 Регламент (ЕО) No 2092/2004 се отменя.
 Позоваванията на